کورجان کندیم -شعر ترکی از حاج محبعلی امینی
شعر ترکی کوریجان کندیم از حاج محبعلی امینی به قلم فرزندش جواد امینی:
1- دوردوم گدم کورجانوما باش وورام / نه کورجانا ئوزجانوما باش وورام
2- یکه چایا کورپوسونه باغلارا / آیریلیق دن ئوز باغریما داش وورام
3- ماران ریکان لتگاه بیز قونشی دی/ گاه شیرین دی،گاه آجی دی تورشی دی
4- قالان کیم دی گدن کیم دی ئولن کیم؟/ بیزی یادا سالان قوناخ ورن کیم؟
5- مسچید دالی چوقور محله دوز محله /گوینوم ایستر یا باش وورام یا کله
6- چوخ قاشموشام اویناموشام یاتموشام / بارماقومی خوم شیریه باتموشام
7- پالان تیکه چرچی لر ساتموشام/ اوشاخلارا چلیک چوپون آتموشام
8- خرمن یری سالور آباد یونجالوق / الله ورسین کورجان نیا بیر ساقلوق
9- امامزادا جعفر )ع)کند چراغ دی / هر کیم درد توش سه اونا قوناق دی
10- امام زادا جعفر مطلب ورن دی هرکیم درد توشوب اونی سون دی
11- کورجان نولار بیلمسلر قدرینی الله بیلر تهران بیلر قدرینی
12- ایل لر دی بو آقا بیزی ساخلیوب کندیمیزه دوشمن یولون باغلیوب
13- امامزادا جعفر بیز دایاخ دی کورجان ئوزدی امام زادا دوداخ دی
14- امامزادا یو ل لارو نون صفاسی آقاشلوخدا قوشلار سری صداسی
15- یکه چایا اوشاق چاقی گدر دیک او بوز سودان قوم دولدوروب ایچردیک
16- یکه چایون حییف سویی قوریوب اونون ایچین ماساچو لار تاریوب
17- یادیمدادی اوشاق چاقین دکند د چوپان لارون سوری لاری گدند
18- توخ اولمازدوم اوشاق لیقدا یوخودان دال قالمازدوم دووار لاردان سورودان
19- حاج اشرفین قهوه سینه گدردیم بش قرانا صبح اخشاما ایش لردیم
20- بویوم چاتمازدی بیر گورم میز لری یوسخول لوخدان آدام گورر دیز لری
21- خالام یولدا منیم یولوم کسردی یومورتادان کیشمیش لردن ورردی
22- دی یردی که منه باجوم تاپشوروب جیگریمه باغروما قان باسدوروب
23- سن گدنده کوچه لر ده باج اوغلی یادیم دادی یاش توکند باج اوغلی
24- هچ بیلمزدیم خالام نیه آغلیور ؟ خاطرینی باجوسونا باغلیور
25- حاج اشرفین قهوه سین دن کورجانا چوخ یول دییل بیر خورداجا اوشاقا؟
26- آتا آنا اولمیاندا یاماندی یتیم لیق د صغیر قالان آمان دی
27- فقیر لیق و یتیم لیق و تک لیق د ئولس اوشاق یی دی قالا زنجیر د
28- چوخ دیمیرم آجولاردا بلادان محبتی خلق الیوب یارادان
29- شیخ تقی نین قورآن درسی چوخ گوزل اوشاخلارا ئورگدردی مین غزل
30- چرچی لرین سسسی باشیمدا گزر / حلوای گز پالانا ایندی ورر؟؟
31- واراداشون رسمی ایندی تاپول ماز / کورجان نولار بیر بیرین تای اولماز
32- کورجان منیم چوخ شی لریم آلوب سان ننه دد قارداشومی آلوب سان
33- ارباب لارون یر لرینی بولدول/ خوش نشین لر ارباب اولوب ئولدول
34- کورجان کندیم فقط منی دوغوب سان / عزیز لریم فامیل لریم بوغوب سان
35- بیر بله کند منیم حقیم هاردادی ؟ اوشاخ لوقا قوجالوقا چاتمادی؟
36- ننه مالی دده مالی ئوز مالوم / ییدی منیم مالومی دا ئوز قانوم
37- غریبه لر ییس آدامون مالون / غوصاسی یوخ غریبه ده یوخ قانون
38- کورجان منیم دد مالوم سن ددی /خبرین وار ددم اوی کیم د دی؟
39- کورجان سندن گلیلیگیم چوخ دییل / دونیا رسمی گلیب گدیم چوخ دییل
40- کورجان قیزلار اوغلان ناری دوغوبسان /نچه سینی قارنوندا ساخلیوب سان؟
41- یاس لار توی لار چوخ دی سن د آی کورجان/ گورممیشم چوخ لارونی آی کورجان
42- سن آتان دا تهران منی بیراخمور / گوینوم ایستر ،تهران منی براخمور
43- هچ بیلمدیم نجه گلدیم تهرانا / گلدیم بلکه یاتموش بختیم اویانا
44- اویان مادی بختیم اونی ایتیردیم / گجه لری گوننوز لری بیتیردیم
45- کورجان سن د واردی یاخچی انسان لار/ آدی سان لی شخصیت لر قالان لار
46- کورجان سنین دورت بیر یانون باغ اولسون/ قوجالارون جوان لارون ساق اولسون
47- کورجا ننیا عاشورا گون هر زاد دی / شیمرین الیند هر یرد فریاددی
48- ماران ریکان تهران نی لار قوناخ دی / دسته لر دن هر نه پیس وار اوزاخ دی
49- کورجان سند دفینه لر وار / دورت مین بش یوز تاریخ و هم سنه وار
50- 72 یتمیش ایکی میلت سن ده دولانور / خیری شری دووارلار دان بویلانور
51- نوخوش ننم جوان ننم یادیمدا / کورسی اوسته یاتان ننم یادیمدا
52- قونشی فامیل آرواد لاری آغلادی / من گولوردوم گولماخ هامون داغلادی
53- آنلامازدوم یتیم لیقدی تک لیقدی / بیر تک اوشاق بو دونیادااسکیک دی
54- جوان ننم هاجر اونون ادیدی / هچ گورمدیم بیر کس اونون تاییدی
55- هاجرننم جوان ننم وای ننم / دی یم مدیم سن بیر لای لای ننم
56- ایندی د وار خاطره لر یادیم دا / مظلوم ددم چکدیکلری یادیم دا
57- هاشیم بابا رشیدی دی ماراننی / گورمزیدی گوزلری قاش کمان دی
58- طبیب اونا غلط دارو ورمیش دی/ روزگارون یاخجچی پیسین چکمیشدی
59- هاشم بابا ناقیل لاردان دی یردی / اردان قاشماخ گدر تهران دی یردی
60- هاشیم بابا ننم گتدی سن هارا ؟ / ئو رگیم قلبیم ووردون یارا
61- هاشیم بابا سن ئولن د من ئولدوم / دوشمن لر یوخ دوست ایچیند بوقولدوم
62- هاشم بابا ولی خانون اوغلیی دی / اول لری پول دار آخیر یوخلیی دی
63- چوخ پیس اولار گوی دن گلن یر لر / آدی توشر یوسخوللوخ دان دیل لره
64- اوغلان گلین فامیل اونی بگنمز / واری اولان وار اولمیانی گورمز
65- هاشیم بابا ماران نی بیر کیشی یدی / امام رضا(س) دیماخ اونون ایشی یدی
66- امام رضا (س)گوزل آدی گلندن / هاشیم بابا توکر دی یاش گوزلردن
67- هاشم بابا تک قالموشام هاردا سان؟ / بو دونیا دا ن تو خ اولموشام هاردا سان؟
68- باشیمدادی آغلاماقی باشلیام / غوصالاری شیطان کیمی داشلیام
69- دردلری مین چوخی گدیب چوخی وار / مظلوم لاردان ظالیم لردن سونی وار
70- موبَلیم منیم حالوم پریشان / تک قالموشام بو دونیادا بی نشان
71- هچ گورمدیم منیم حالوم سروشان /من کوسن د ه تا پول مادی باروشان
72- فلک سالدی یاخچی پیسی بوینوما / دیلیم یوخدی دی یممیرم دوستوما
73- غلام رضا دایی یادی خیر اولسون / شوخلوق لاری اوخوماقی خیر اولسون
74- عمریم یاندی اوننان سورا کول اولدی /اکدیک لریم گول اولدی سومبول اولدی
75- اغلاماقوم پالچوق ادیب کوللری / او پالچوق دا باتدی خلقین دیل لری
76- یتمیش ایکی میلت سن د دولانور / خیری شری دو وار لار دان بوی لانور
77- کورجان سنین دورت بیر یانون باغ اولسون /جوان لارون قوجالارون ساق اولسون
78- بیزه خوش لوق الورمدی عیبی یوخ / آق بیر چک لر اق سققل لر عمری چوخ
79- منیم عمروم اللی بیر دی ای کورجان /تاپ ماموشام ئوزوم تکی تای کورجان
80- اشیتمیشم کند گلیب ننوا / درد لریزین چوخی اولوبدی دوا
81- چورک ای سی تندیر لر دن گلمیور / اوشاخ لاروز سققیز الوب چی نیور
82- ارواد لاروز انوم اولوب ایشلمز / کپک لریز عاقل اولوب دیش لمز
83- کند اولماساتهران نولار اج قالار / اج قالان دا کندیمیز دن باج الار
84- نه خوش اولار تندیر لرین ایستی سی / کندلی قالار ئوز اکدی سی کندی سی
85- ئوزی اکسین ئوزی درسین توخ اولسون / یرلریزین برکتی چوخ اولسون
86- کندین شهرین فرقی نه دیر بیلیر سن؟ / چوخلارونی یاداسالوب دی ییر سن؟
87- کندلی گدیر شهر دی ییر خوش اولور / الین د کی گدیر الی بوش اولور
88- شهرلی کندلی لرین قدرینی بیلمز / کند اوشاقی شهرد هچ وقت سویلمز
89- کندین سوزی چول دی چای دی سامان دی / شهرین سوزی پول دی پول دی یالان دی
90- شهری لرین قاشی گوزی کامان دی / ایمان الور عمر اپارور امان دی
91- بیلدیر یای دا یولوم توشدی کورجانا / گوردوم اوشاخلاری گلیب لر جانا
92- چوخ قوجالار گدیب توپراق التینا / قالان قوجالارون یامان حالینا
93- چوخ جوانلار کو چوب گدیب تهرانا / گدیب بلکه یاتموش بختی اویانا
94- گدن گونلر سختلیک گونلر ایندی یوخ /تزک ییقن قالاخ یاپان آدی یوخ
95- پراید آلوب پیکان آلوب قارنی توخ / ارباب لارون کدخدالار سوزی یوخ
مطالب مرتبط:
معرفی کوریجانی موفق-مهندس جواد امینی
حاج محبعلی امینی یکی از نوادر روزگار
شعر بسیار زیبایی بود. با آرزوی سلامتی و طول عمر با عزت برای حاج آقا امینی .
عااااااااااااليييييي بود ولی خيليييييييي طولانيه
pes_Arab pes_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab pbt_Arab azb_Arab azb_Arab pes_Arab urd_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab pbt_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab prs_Arab azb_Arab azb_Arab prs_Arab prs_Arab azb_Arab pes_Arab azb_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab prs_Arab pes_Arab pes_Arab pes_Arab pes_Arab